Si president i Këshillit të Sigurimit të OKB, kryeministri Edi Rama po drejton debatin e nivelit të lartë mbi llogaridhënien ndërkombëtare, e vendosur si çështje në rendin e ditës nga Shqipëria si një ndër prioritetet e programit të vendit tonë në këtë këshill. Në fjalën hyrëse, Rama tha se vlerat themelore të të drejtave të njeriut janë parë të shkelen, ndërsa shtoi se të gjitha duhen trajtuar me rëndësi. Kryeministri shtoi se kur dështojnë të respektojmë të drejtën për të vërtetën, atëherë institucionet bëhen më të dobëta.
"Do doja ta shfrytëzoja këtë mundësi të shprehja vlerësimet për ambasadoren e SHBA-ve, Thomas Greenfield, për punën e shkëlqyer në drejtimin e Këshillit gjatë muajit maj. Besoj se flas në emër të gjithë anëtarëve të Këshillit për shprehjen e vlerësimit për ambasadoren Thomas Greenfield. Do të doja që t'iu roja mirëseardhje të ngrohtë ministrave, prania juaj tregon rëndësinë e temës që ne do të diskutojmë", tha Rama, duke shtuar: Dallimet në opinione , mosmarrëveshjet nuk janë të pazakonta në këtë Këshill. Ato amplifikohen nëse ne përqendrohemi tek politika e përditshme dhe shqetësimet, në themel të këtyre argumenteve të qarta qëndrojnë vlerat themelore që përfaqësojnë lidhjen reale. Nuk ka qenë e lehtë të mbërrihet këtu. Vlerat tona themelorë, të të drejtave të njeriut vijojnë të shkelen në mënyrë sistematike dhe masive. Të nderuar delegatë, të gjitha shkeljet e rënda duhen trajtuar me të njëjtën rëndësi. Padrejtësia diku është kërcënim për drejtësinë kudo, siç edhe ka thënë Luther King. Jemi të vetëdijshme që gjendemi në stres të jashtëzakonshme, dhe ne e dimë që kur dështojmë të respektojmë të drejtën për të vërtetën , institucionet tona bëhen më të dobëta. Ne mund të ndihemi edhe të dëshpëruar edhe të paduruar ndaj shkelësve që veprojnë të lirë" – tha më tej Rama.
Ndër të tjera Rama u ndal edhe tek rasti i Sirisë, për të cilin tha se është një rast tragjik.
"Kemi parë se si minohen shtetet të tjerë, se si rrezikohet paqja dhe siguria. Rasti i Sirisë, është shembull tragjik. Duke dështuar për të vënë para përgjegjësisë autorët, mostrajtimi i shkeljeve kudo tjetër, s'duhet të jetë arsye që mos të veprojmë. Kjo më sjell te agresori tragjik në Ukrainë. Një luftë e padrejtë, e paprovokuar i ka shtuar dhimbje kombit ukrainas. Po shkaktohet dhimbje e panevojshme për miliona njerëz. Krime të tmerrshme zbulohen çdo ditë. krimet nuk duhet dhe nuk mundet të mbeten të pandëshkuara. Shqipëria është në ballë të nxjerrjes të para përgjegjësive autorët. Sot na duhen më shumë vepra dhe i detyrohemi me vepra mijëra viktimave në Srebrenicë apo diku tjetër. Ua detyrojmë fytyrave të panumërta të heshtura që janë viktima të pafalshme të krimeve seksuale. Ua detyrojmë fytyrave të panumërta që janë shpesh viktima të krimeve seksuale. Ua detyrojmë mijëra jetëve të shkatërrua të miliona fëmijëve të cilëve iu është vjedhur e ardhmja. Është e rëndësishme të qëndrojmë në mënyrë të vendosur. Ua detyrojmë fëmijëve tanë, fëmijëve të botës. Llogaridhënia sjell përgjegjësi, drejtësia kontribuon në paqe. Pa këtë drejtësi dhe llogaridhënie efektive, shkelësit duhet të mos kenë pjesë e vend në botën tonë, por pas hekurave si Millosheviçi. Duhet që pandëshkueshmëria të mbetet histori" – tha Rama.